伏匿匿

俗寫僕喱喱或者伏喱喱，又叫捉或者寫捉，又叫捉迷藏，係種流行嘅細路仔玩意。玩嘅地方最好有好多可以匿埋，好似森林、大屋、公園。

開始嗰陣，全部人集埋；揀其中一個人去捉人，先伏埋牆、矇住眼或者用手揞眼。其他人就響指定時間內匿埋，捉人嗰個就會數數目，時間一到，佢會大聲嗌：「我嚟喇！」，然後去捉返啲人出嚟；玩緊嗰陣，參加者可以四圍走、周圍匿，匿得最耐嘅，就算係贏。遊戲嘅目的係捉晒啲人。

有人話伏匿匿同捉伊人玩法唔同，伏匿匿被捉嘅人揀咗地方就冇得四圍走，捉伊人可以四圍走。

名
英文叫 ，中國北方稱：捉迷藏；中國南方稱：躲貓貓 ；四川人稱：逮貓兒 ；閩南話：覕相揣 (bih-sio-tshē)；上海話：幽老猫。

源
「捉伊人」有人話實為「捉匿人」。亦有人話「伊人」係冇錯，而且來源可以追溯到去詩經。

攷

拎
 俗語趣談
 伏匿匿，伏伊人 
 童年玩意：百厭星一條 繩玩到癲：蘋果副刊，2007-02-01

遊戲